55. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΕΘΝΙΚΗΣ  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ  ΟΙΚΟΝΟΜΙΚΩΝ  Αριθ. 109959 π.ε. της 8/30 Απρ. 1976  (ΦΕΚ Β΄ 588) Περί προωθήσεως θέσεων Β΄κατηγορίας της Ανωτάτης Σχολής Οικονομικών και Εμπορικών Επιστημών. Έχοντες  υπ’ όψει: 1) Τας διατάξεις των άρθρων: α) 1 και 2 του Νόμ. 4464/1965 “περί τροποποιήσεως διατάξεων τινών του Υ.Κ.”, β)  43 του Νόμ. 22/1975 “περί ρυθμίσεως θεμάτων καταστάσεων των Δημοσίων Διοικητικών υπαλλήλων και των υπαλλήλων Ν.Π.Δ.Δ.”, 2) το υπ’ αριθ. 587/1966 Β.Δ./μα “περί επεκτάσεως των διατάξεων των άρθρ. 1 και 2 του Νόμ. 4464/1965 και επί των θέσεων Β΄ και Γ΄ Κατηγορίας”, αποφασίζομεν: Αι κατά την δημοσίευσιν του Ν.Δ.22/1975 υφιστάμεναι 34 θέσεις της Ανωτάτης Σχολής Οικονομικών και Εμπορικών Επιστημών των κλάδων Β1 Βοηθητικού Προσωπικού, Β2 Επόπτου Ακινήτων και Β3 Τηλεφωνητριών, θεωρούνται εφ’ εξής, ως προς τας επί 5ω βαθμώ θέσεις, ως ανήκουσαι εις την ιδίαν ομάδα Κλάδων, κατά την έννοιαν του άρθρ.1 του Νόμ. 4464/1965. Εις την άνω ομάδα Κλάδων προωθείται μία θέσις επί 5ω βαθμώ, επί αντιστοίχω μειώσει εν τω εισαγωγικώ βαθμώ μιας θέσεως του Κλάδου Β1 Βοηθητικού Προσωπικού της Ανωτάτης Σχολής Οικονομικών και Εμπορικών Επιστημών. Ούτω αι θέσεις της ομάδος των ως άνω Κλάδων της  Ανωτάτης Σχολής Οικονομικών και Εμπορικών Επιστημών κατανέμονται ως ακολούθως:  α) θέσεις επί 5ω βαθμώ 4 β) θέσεις επί 10ω-6ω βαθμοίς Κλάδου Β1 Βοηθητικού Προσωπικού 25 γ) θέσεις επί 10ω-6ω βαθμοίς Κλάδου Β2 Επόπτου Ακινήτων 3 δ) θέσεις επί 10ω-6ω βαθμοίς Κλάδου Β3 Τηλεφωνητριών 2 __ Ήτοι σύνολον 34 Η παρούσα δημοσιευθήτω δια της Εφημερίδος της Κυβερνήσεως. 